
Здравейте, въпросът ми е относно това, че ако например моите родители са ми прехвърлили имот срещу гледане на стойност 50 000 лева и аз след прехвърлянето съм извършил ремонт по този имот за точно 50 000 лева, то при евентуална продажба на имота от моя страна означава ли, е аз практически нищо не дължа на своите родители? Тоест, ремонтът по имота води ли се нещо като “Осигуряване на личият им комфорт на живот” или за да бъда по-ясен, води ли се като разход за тяхното гледане? Или по-точно след описаните по-горе от мен неща аз след като продам имота дължа ли като цяло някакви компенсации към тях?


 

Въпрос относно за прехвърляне на имот срещу гледане
===================================================

 

Не става ясно дали се касае за договор за покупко-продажба на недвижим имот за цена от 50 хил.лв. или за договор за прехвърляне на имот срещу поемане на задължение за гледане и издръжка. Необходимо е да се прави разлика и затова съветът ми е да се консултирате с адвокат, като му предоставите нотариалния акт за преглед.  

Иначе приобретателят по договор за издръжка и гледане има право и може да прехвърли имота на трето лице посредством, продажба, замяна, дарение, да го ипотекира и др., без да се нуждае от съгласието на прехвърлителя. Проблем би било, ако след това приобретателят спре да изпълнява задълженията си за издръжка и гледане. Тогава ако успее да развали договора, прехвърлителят ще има право да получи единствено паричната равностойност на имота, но не и самият имот.


Поздрави,  

адв. Николина Митова  

тел. 0898 303092




Вие май нещо не разбирате, не можете да продадете имота, той има тежест, освен ако купувача не се съгласи да гледа родителите ви. А най вероятно се прехвърля след като починат.  

Все едно да вземете кола на лизинг и да я продадете, след първия месец.




Благодаря Ви за информацията, г-жа Митова! Имам още един въпрос, а той е ако например продам имота срещу определена сума почти веднага след прехвърлянето му, ще бъда ли задължен да им възстановя цялата сума, за която въпросният имот е бил продаден?




Здравейте, г-н Димитров, 


за точен отговор следва да се прегледа нотариалният акт за прехвърляне на право на собственост върху апартмент срещу гледане и издръжка. Действията по гледане и издръжка следва да са насочени към Вашите родители до края на живота им, а не да са свързани с ремонт на апартамент, който вече е Ваша собственост.


Поздрави,  

адв. Николина Митова  

тел. 0898 303092


